horizonto de Sankt-Johano

**Nov-Brunsviko** (angle *New Brunswick* [njuːˈbrʌn.zwɪk], france *Nouveau-Brunswick* [nu.vo bʁœn.swik]) estas ĉe-mara provinco de orienta Kanado. Nord-okcidente estas Kebekio, oriente Sankt-Laŭrenca Golfo, sude Nov-Skotio kaj Golfo de Fundy, kaj okcidente la usona ŝtato Majno. La du oficialaj lingvoj de Nov-Brunsviko estas la angla kaj la franca. Ĉe Nov-Brunsviko oni parolas la landan dialekton de la angla kaj du lokajn dialektojn de la franca. Laŭ la stato de 2017 en la provinco vivis 760 868 loĝantoj sur areo de 72 908 kvadrataj kilometroj, kio rezultigas loĝdenson de 10 loĝantoj/km².

La nuna ĉefministro de Nov-Brunsviko ekde la 9-a de novembro 2018 estas Blaine Higgs. La guberniestro, kiu formale reprezentas la britan monarkion, estas Brenda Murphy.

Geografio
---------

La Konfederacia Ponto (angle *Confederation Bridge*; france *Pont de la Confédération*) estas ponto liganta la provincon Insulo Princo Eduardo kaj Nov-Brunsviko.

Historio
--------

En 1534, la franca esploristo Jacques Cartier, atingis Golfon Chaleur, kaj pretendis la landon por Francio. En la jaro 1630, Charles de Saint-Etienne de La Tour fondis Fortikaĵon La Tour (kie hodiaŭ staras la urbo Sankt-Johano). En 1763, Francio perdis Nov-Brunsvikon al Britio. Poste, multaj homoj de Nov-Anglio transloĝiĝis al Nov-Brunsviko. Nov-Brunsviko estas la sola oficiale dulingva (angla kaj franca) provinco de Kanado. Hodiaŭ 239.730 homoj en Nov-Brunsviko parolas la francan kiel gepatran lingvon, laŭ la popolnombrado de 1996.

La brita reĝo Georgo la 3-a nomis la provincon por honorigi sian posedon, la elektoprinclandon Brunsvigo-Luneburgo (germane *Braunschweig-Lüneburg*) en Germanio. La esperantaj nomoj "Brunsvigo" kaj "Nov-Brunsviko" do havas, malgraŭ la malsama literumo, la saman etimologian devenon.

Urboj
-----

Nov-Brunsviko havas ok oficiale korporaciiĝintajn urbojn, listigitaj ĉi tie laŭ nombro de loĝantoj:

* Sankt-Johano
* Monktono
* Frederiktono
* Miramichi
* Edmundston
* Dieppe
* Bathurst
* Campbellton

La Rivero Restigouche kun alrigardo al la Ponto J.C. Van Horne en Campbellton
### Aliaj pli malgrandaj komunumoj

* Scoudouc

Demografio
----------

Rasa konsisto
* 96.4% Blankula
* 2.3% Aborigena
* 0.5% Nigrula
* 0.8% Aliaj

Religia profilo
* 53.4% Rom-Katolika
* 35.7% Protestanta
* 1.4% aliaj kristanoj
* 0.8% aliaj religioj
* 8.7% neniu religio

La katolika eklezio havas la plej multajn membrojn en Nov-Brunsviko pro la granda nombro de franc-devenaj kaj irland-devenaj loĝantoj. La tri laŭ-nombre plej grandaj protestantaj eklezioj en Nov-Brunsviko estas: Unuiĝinta Eklezio de Kanado, la Baptista eklezio kaj la Anglikana eklezio.

Servoj
------

* Universitato de Nov-Brunsviko

Mapo
----

* Kategorio Nov-Brunsviko en la Vikimedia Komunejo (Multrimedaj datumoj)
* Nov-Brunsviko en Vikivojaĝo (Turisma gvidilo)


|  |  |  |  |  |  |  |
| --- | --- | --- | --- | --- | --- | --- |
| 

| v • d • rProvincoj kaj teritorioj de Kanado |
| --- |
| **Provincoj** | 
* Brita Kolumbio
* Alberto
* Saskaĉevano
* Manitobo
* Ontario
* Kebekio
* Nov-Brunsviko
* Nov-Skotio
* Insulo de Princo Eduardo
* Novlando kaj Labradoro
 | Flago de Kanado |
| **Teritorioj** | 
* Jukonio
* Nordokcidentaj Teritorioj
* Nunavuto
 |

 |


|  |  |
| --- | --- |
| Bibliotekoj | * PeEnEo: 3069
* GND: 4101158-2
* LCCN: n81038865
* VIAF: 125405785
* LIBRIS: 155141
* SUDOC: 180465732
* BNF: 116650432
* NLA: 35381287
* NKC: ge427613
* BNE: XX5382140
 |